પાર્થિવ પટેલના કારકિર્દીની સર્વશ્રેષ્ઠ આઇપીએલ પારી બાદ બોલરોના શાનદાર પ્રદર્શનથી સનરાઇઝર્સ હૈદરાબાદે ઇન્ડિયન પ્રીમિયર લીગમાં કિંગ્સ ઇલેવન પંજાબને 30 રનથી હરાવીને પ્લે ઓફ માટે પોતાનો દાવો મજબૂત કર્યો છે . હૈદરાબાદે 39 પારીયો બાદ લગાવેલ પાર્થિવ પટેલ ( 61 ) ની અર્ધસદીના દમ પર સાત વિકેટ પર 150 રન બનાવ્યા . તેના જવાબમાં કિંગ્સ ઇલેવનની ટીમ ડેરેન સૈમી ( 22 રન પર ચાર વિકેટ ) અને ડેલ સ્ટેન ( 20 રન પર બે વિકેટ ) ની તોફાની બોલિંગની સામે 9 વિકેટ પર 120 રન જ બનાવી શકી . તિસારા પરેરાએ ચાર ઓવરમાં 19 રન આપીને 1 વિકેટ ઝડપી . પંજાબ તરફથી લ્યૂક પોમરબૈશે સર્વાધિક અણનમ 33 રન બનાવ્યા પરંતુ તેમણે ખુબ જ ધીમી બેટિંગ કરતા 40 બોલની પોતાની પારીમાં એક ચોગ્ગો અને એક છગ્ગો ફટકાર્યો . કપ્તાન એડમ ગિલક્રિસ્ટે 26 જ્યારે રામગોપાલ સતીશે 25 રનોનું યોગદાન આપ્યું . હૈદરાબાદની ટીમના હવે 13 મેચોમાં 8માં જીતથી 16 પોઇન્ટ થઇ ગયા છે પરંતુ તે પાંચમાં સ્થાન પર જ છે . પંજાબના 13 મેચોમાં 8 હાર અને પાંચ જીતથી માત્ર 10 પોઇન્ટ થયા છે અને ટીમ પ્લે ઓફની દોડમાંથી લગભગ બહાર થઇ ગઇ છે . લક્ષ્યનો પીછો કરવા ઉતરેલી કિંગ્સ ઇલેવન પંજાબે પહેલી ઓવરમાં જ સલામી બેટ્સમેન મનદીપ સિંહને શૂન્ય પર જો સ્ટેને પેવેલિયનભેગો કરી દીધો . એડમ ગિલક્રિસ્ટ ( 26 ) અને શોન માર્શ ( 18 ) ની ઓસ્ટ્રેલિયાઇ જોડીએ ત્યારબાદ 44 રન બનવ્યા . માર્શે સ્ટેન જ્યારે ગિલક્રિસ્ટે ઇશાંત શર્મા પર 2 - 2 ચોગ્ગા માર્યા . હૈદરાબાદના કપ્તાન કૈમરૂન વાઇટે આઠમી ઓવરમાં બોલ સૈમીને આપ્યો જેણે પહેલા બે બોલમાં જ માર્શ અને ગિલક્રિસ્ટને પેવેલિયન ભેગા કરી દીધા . માર્શે પરેરાને કેચ આપી દીધો જ્યારે ગિલક્રિસ્ટ બોલને વિકેટો પર રમી ગયા .